Tarvanpää linnus

Tarvanpää linnus oli muinasaegne puitlinnus Rebala kihelkonnas Virumaal, tänapäeva Rakveres Lääne-Viru maakonnas.

Muistise kirjeldus
Tarvanpää muinaslinnus asetses praeguse Rakvere ordulinnuse kohal, 25 meetri kõrgusel järskude nõlvadega vallseljakul. Linnamägi oli kaitstud kahekordse puitpalissaadiga ja rinnatisega. Muud muinaslinnusele iseloomulikud kaitseelemendid nagu vallid ja vallikraav on Rakvere ordulinnuse rajamise käigus hävinenud. Muinaslinnuse pindala on võrdväärne ordulinnuse omaga. Muinaslinnuse vanim seniteadaolev dateering ulatub 5.–6. sajandisse ja 12.–13. sajandisse. http://rakvere.kovtp.ee/ajaluguEvald Tõnisson, Jüri Selirand (1964). Nõukogude Eesti arheoloogide välitööd aastail 1958–1962. – TATÜ, 13: 3, 225–246.Evald Tõnisson. Linnamäed ja maalinnad. 1966, lk 14–16

Linnuse funktsioonid
Tarvanpää muinaslinnus toimis Virumaa pealinnusena ning teetõkke linnusena Novgorodi vürstiriiki viiva tähtsa kaubatee ääres, võimaldas linnusest kontrollida kogu liiklust.

Ajalugu
Tarvanpää (T(h)arwanpe ehk "tarva pea"Paul Alvre. Eesti ja liivi keeleaines Henriku Liivimaa kroonikas, III : Kohanimed. ''Keel ja Kirjandus, 1985, nr 2, lk 96–99) linnust on mainitud Henriku Liivimaa kroonikas, mille järgi paavsti legaat Modena Wilhelm külastas seda 1226. aastal.Henriku Liivimaa kroonika. Tõlkinud Richard Kleis, toimetanud Enn Tarvel. Tallinn: Eesti Raamat, 1982. Peatükk XXIX 7, lk 262–263 Hiljem rajati Tarvanpää linnuse kohale Rakvere ordulinnus.

Vaata ka
Rakvere ordulinnus
Rakvere Vallimägi

Viited

Kirjandus
 Odette Kirss, Rakvere ajalugu: kõige vanemast ajast kuni 1944. aastani, Virumaa Muuseumid, 2003.

Välislingid

Kategooria:Rakvere
Kategooria:Eesti muinaslinnused